Ratatuy (film). Ratatuy, 2007-yilda Pixar tomonidan ishlab chiqarilgan, Walt Disney Pictures tomonidan tarqatilgan kompyuter-animatsion komediya filmi. Film rejissori Brad Bird hisoblanadi. "Ratatuy" filmi premyerasi Kodak teatrlarida 22-iyun 2007-yilda, Amerika Qoʻshma Shtatlari'da esa 29-iyun 2007-yilda boʻlib oʻtdi va dunyo boʻylab $620.7 million daromad oilshga muvaffaq boʻldi. Syujeti. Kalamush Remy ajoyib did egasidir. U hayotini xavf-hatarga qoʻyib boʻlsada, albatta oshpazlar shousini tomosha qilishi yoki yangi ziravor, yoki yangi masalliq topishi shart edi. Remy uni tushunmaydigan va uning qiziqishini qabul qilmaydigan qarindosh-urugʻi bilan yashaydi. U tasodifan hashamatli restoranga tushib qolganda, oʻz omadini sinab koʻrishga va qobiliyatlarini tekshirib oʻrishga ahd qiladi. Xuddi shu restoran oshxonasiga yosh Lingvini ham ishga keladi. Lingvini faqatgina farrosh boʻlishi mumkin edi. Biroq unga ham omad kulib boqadi. Remy unga yordam beradi.